सिरुबारीमा भलिबल प्रतियोगिता सुरु
दसौं शिरशुभा/गम्भीरसिंह गुरुङ स्मृति पुरुष भलिबल प्रतियोगिता सोमबार स्याङजाको सिरुबारीमा सुरु भएको छ ।
काठमाडौँ — दसौं शिरशुभा/गम्भीरसिंह गुरुङ स्मृति पुरुष भलिबल प्रतियोगिता सोमबार स्याङजाको सिरुबारीमा सुरु भएको छ ।पहिलो दिन दरौंखोला युवा क्लब, आँधीखोला र राङखोलाले विजयी सुरुआत गरे । दरौंखोलाले माझकटेरीलाई २२–२५, २५–२१, २५–१७ ले र आँधीखोलाले दरौं युवा क्लबलाई २५–१८, २५–१७ को सेटमा हराए । आँधीखोलाका अशोक विक म्यान अफ द म्याच घोषित भए । राङखोलाले सिरुबारीलाई २५–२२, २५–२२ ले पन्छायो । विजेताका दर्शन गुरुङ म्यान अफ द म्याच चुनिए ।स्व. शिरशुभा र गम्भीरसिंह गुरुङका छोरा तथा परिवारका सदस्यहरूले आयोजना गरेको प्रतियोगिताको गण्डकी प्रदेशका प्रमुख पृथ्वीमान गुरुङले उद्घाटन गरे । शीर्ष तीन स्थान हात पार्ने टोलीले क्रमश: १ लाख, ५० हजार र २५ हजार पुरस्कार प्राप्त गर्नेछन् । फाइनल फागुन २७ मा हुनेछ ।